L'Ajuntament de Sagunt col·labora en la donació de 7 500 quilos d'aliments i productes de protecció i higiènics per al Centre Solidari d'Aliments amb el Comité d'Empresa i la fàbrica de Lafarge
27 de maig 2020

![](/media/smdhns1x/43cdonacion-lafarge-banco-alimentos_cuerpo1.jpg)  
  

L'Ajuntament de Sagunt, el Comité d'Empresa, els treballadors de la fàbrica de Lafarge a Sagunt i l'empresa (Grupo LafargeHolcim) han col·laborat en una donació per part de la planta de 7 500 quilos d'aliments, i productes de protecció i higiènics per al Centre Solidari d'Aliments.

Este matí l'alcalde de Sagunt, Darío Moreno, i, en representació de la fàbrica, Lucía Guaita, acompanyada pel president del Comité d'Empresa de Sagunt, Félix Vélez de Guevara, han visitat el Centre Solidari d'Aliments per a fer lliurament de totes les donacions. Es tracta d'una iniciativa impulsada pel Comité d'Empresa i els empleats, secundada per l'empresa.

Darío Moreno, en primer lloc, ha agraït esta iniciativa i ha assegurat que des del Comité d'Empresa es van posar en contacte amb l'Ajuntament «**per a identificar entitats, associacions o col·lectius que pogueren necessitar eixa ajuda i intentem orientar-los sobre les vies existents perquè pogueren participar-hi**». L'alcalde ha destacat que és «**una molt bona notícia i una mostra de com les empreses col·laboren amb la societat, de la seua Responsabilitat Social Corporativa, però és important que no quede en una mostra aïllada i que les empreses contribuïsquen en el seu entorn i en la societat en la qual es troben**».​

 ![](/media/gq1lodgu/43cdonacion-lafarge-banco-alimentos_cuerpo2.jpg)

El president del Comité d'Empresa de Lafarge a Sagunt, Félix Vélez de Guevara ha destacat que, davant les dificultats econòmiques «**que estan patint nombroses famílies del nostre entorn causades per la pandèmia de la COVID-19, els treballadors i treballadores de LafargeHolcim Sagunt no podíem romandre passius, i d'esta manera, va sorgir la iniciativa de col·laboració amb el Banc d'Aliments**». Per a Vélez de Guevara, «**és de justícia que les persones que mantenim una estabilitat laboral demostrem la nostra solidaritat amb les famílies més desfavorides i amb aquelles afectades per tota esta terrible situació**».

Per a la direcció de la fàbrica Lafarge a Sagunt, «**ens sentim orgullosos d'esta iniciativa, impulsada pels empleats i el Comité d'Empresa, als qui volem agrair la seua implicació, i a la qual també ens hem volgut sumar des de la pròpia companyia**», han assegurat, ja que la planta de Sagunt «**es caracteritza pel seu compromís amb l'entorn i, en l'actual context de crisi, cobra més sentit continuar traslladant el nostre suport especialment als col·lectius més vulnerables de la localitat**».

A més, Moreno ha assenyalat que «**tant de bo més empreses seguisquen la línia de Lafarge i ací estarà l'Ajuntament per a donar-los tot el suport necessari perquè eixa ajuda arribe a qui més ho necessita**». Des de la companyia han traslladat el seu agraïment «**a l'Ajuntament de Sagunt, per fer possible esta acció solidària, així com al Centre Solidari d'Aliments per la seua extraordinària labor**». De la mateixa manera, des del Comité, han agraït «**la col·laboració i contribució de l'empresa LafargeHolcim, així com tot el suport i assessorament per part de l'Ajuntament de Sagunt**». A més, Vélez de Guevara fa una crida «**a la ciutadania les circumstàncies econòmiques de la qual els permeten contribuir amb qualsevol forma d'ajuda, a les persones i famílies del municipi que en estos moments necessiten més que mai el suport de tots els veïns i veïnes**».

  
 

![](/media/gwbgwa3c/43cdonacion-lafarge-banco-alimentos_cuerpo3.jpg)  
  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-col-labora-en-la-donació-de-7-500-quilos-d-aliments-i-productes-de-protecció-i-higiènics-per-al-centre-solidari-d-aliments-amb-el-comité-d-empresa-i-la-fàbrica-de-lafarge/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-col-labora-en-la-donació-de-7-500-quilos-d-aliments-i-productes-de-protecció-i-higiènics-per-al-centre-solidari-d-aliments-amb-el-comité-d-empresa-i-la-fàbrica-de-lafarge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-col-labora-en-la-donació-de-7-500-quilos-d-aliments-i-productes-de-protecció-i-higiènics-per-al-centre-solidari-d-aliments-amb-el-comité-d-empresa-i-la-fàbrica-de-lafarge/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-col-labora-en-la-donació-de-7-500-quilos-d-aliments-i-productes-de-protecció-i-higiènics-per-al-centre-solidari-d-aliments-amb-el-comité-d-empresa-i-la-fàbrica-de-lafarge/)